bavarian-nlp/barwiki-20250901 huggingface dataset:
Gschicht vo Asien

Da Eadteu is so groß, dass ma de Gschicht vo Asien oft noch vaschiedne Zonan afbaut. Do se de Eaeignis in da Gschicht se owa nia an iagandwöche Eiteulungan oda Grenzn ghoidn hom, kimts oft fua, das aa Gschichtstheman gibt, de wos fia mearane Lända gütig san. Des kimmt aa efta gbiatsiwagreifand vua.
Im foigandn wiad da Eadteu in 6 Zonan eiteud.
Russlaund mid Sibirien.
Vo de easchtn Bsidlungsschpuan iwa de finno-ugrischn Vöka und de easchtn Indoeiropäa iwa de Kiewer Russ, de Heaschoft vo de Mongoin und de Russischn Heascha, de russischn Oktobarevolution bis Heid. Owa aa de easchtn Reidavöka und de Eaobarung vo Sibirien keat do dazua.
Zentralasien.
Do kean de Reidavöka eina owa aa de indoeiropäischn Tocharer sowia des mongolische Teureich, Kanat Tschagatei. Des Reich vom Timur Leng bis za de heitign Stootn Kasachstan, Usbekistan, Turkmenistan, Tadschikistan, Kirgisien und da Mongolei.
Ostasien.
Do wead de Gschicht vo de grossn Kuituvöka wia de Kinesn, Japana, Sid- und Nuadkoreana bschrim. A dea ewige Kaumpf da Kinesn mid de nuadlign Reidavöka. Owa a da Haundl af da Seidnschtrossn und iwa de Gschicht dea Schtootn bis Heid.
Sidostasien.
Do wead de wexlhofte Gschicht vo de Vöka vo de heitign Stootn Mianmar, Thailaund, Malaysia, Kambotscha, Vietnam, Philippinen, Indonesien, Timor bschrim. Vo eanane grossn Kuituan iwa de Indochina Zeit bis Heid.
Sidasien.
Des ia a gschichtli recht intaressants Gebiet. Do gehts mid de Easchtn Hochkuituan o. Iwa de Indoaria, de Moguln, iwa de Kollonialzeit, de Indisch-pakistanischn Kriag, bis zua Gschicht vo de heitign Stootn Afghanistan, Pakistan, Indien, Nepal, Bhutan, Bangla Desch, Sri Lanka und de Malediven.
Westasien.
In Westasien ligt aa des Gebiet vom goidanan Hoibmond und somit a des vo de easchtn Hochkuituan wia de da Sumera, Elam, Akkad, Babylon, Assyrer, oidn Egypta, Hethita, Peasa und de hebräischn Stootn. De Eafindung vo da Keuschrift, egyptische Hieroglyphn, vom Alphabet und da arabischen Schrift. In dem Gebiet hom se aa de Gschichtn ogschpüd vo de Reich vo de Ostrema, de Kalifn, Tiakn, Sassanidn, Partha, Kreizfohra, vom IlKhanat (Mongoin), Mamluken, Assasinen bis za de heitgn Stootn vo Persien, Tiakei und de Arabische Hoibinsl und aa olle eanane Ausanaundasezungan.
Uli-Hoeneß-Cup

Da Uli-Hoeneß-Cup is a Gscheng vom FC Bayern zum Uli sein 60. Geburtsdoog. Ausgschpuid wead a (s easchde Moi) am 24. Juli 2013 in da Mingara Allianz Arena, obwoi an Uli sei 60. Geburtsdoog schoo am 5. Jenna 2012 war. Da Uli is doo schoo oanasechzgahoib Joar oid. Oiss, wos be dem Gschpui einagähd, wead fia guade Zweck gschpent. Schpuin duad da FC Bayern Minga geng an FC Barcelona. Dea hood domois nemle ais beste Mannschaft vo da ganzn Woid guitn.
S Gschpui war fias Easchte variabl oogsetzt, 18:30 Uhr oder 20:30 Uhr, um da Frauen-EM 2013 am gleichn Doog ausweicha z kina. Wa doo s Hoibfinale Deitschland geng Schwedn um 20:30 war, is dann da Uli-Hoeneß-Cup um 18:30 oogsetzt won. Freile war d Allianz Arena mid 71.000 Zuaschaua ausvokaft. Sky und ZDF hamd s Gschpui live im Feansäa heazwoagt. Barcelona is a bissl spääda kema, wa s Probleme mim Vokehr ghooad hamd, und desweng hood s Gschpui mit uma 18 Minutn Voschpäädung oogfangd, aisa um 18:48 Uhr. Gwunga hood Bayern 2:0. S Oas-null hood da Philipp Lahm a da 15. Minuddn kepfed; dees war sei easchts Kopfboi-Tor fian FC Bayern. S Zwoa-null hood da Mario Mandžukić (87.) gschossn.
Iwablick in Taboin-Form.
Es wead a Taboin ooglegt, wa mia hoffand, dass da Uli no mehra runde Geburtsdoog feiad, da Uli-Hoeneß-Cup aisa noo äfda ausdrong wead.
Ehnlehe Wettkempf vo Bayern Minga.
Da Uli-Hoeneß-Cup is im Prinzip s Gleiche wia da Franz-Beckenbauer-Pokal, hoaßt grood andascht. De zwee Pokale weand, genauso wia da Audi Cup, bevor d neie Saison oogähd, ausgschpuid. Bem Audi Cup weand awa drei grouße Mannschaftn eigloond.
San Mateo County, Kalifornien

San Mateo County is a Beziak im Bundesstoot Kalifornien in da USA. Da Beziak hod 718.451 Eihwohna. Da Sitz vo da Vawoitung is Redwood City.
Da Beziak hod a Fläche vo 1919 Quadratkilometa, dovo san 756 Quadratkilometa Wossafläche.
Befestigungswesn

Im Bfestigungswesn [dt. Befestigungswesen] gehds um de vaschidanstn Vateidigungsanlogn.
Des Bfestigunswesn reicht vo de easchtn Eadweak, iwa de Vateidigungsaulogn nua mid Hoiz und Schtoana bis za deGwoxane Vateidigungsaulogn nua midm Woid, vom Limes und bis zua kinesischen Maua, vom Kastö iwa Zittadön und Buagn bis zua Schtodmaua. Dazua ghean aa de gfinködn Festungan vom Vauban und seine Kollegn bis za de Schtöllungan im easchtn Wödkriag. Es gibt owa a mobüle Vateidigungsalogn wie den schpanischn Reita ode de Wognbuag.
Ainu

De Ainu san a uaoids Voik, des scho weid friaa in Nuadn vom heiting Japan no vua de Japana bsidlt hom, in Nuadn von Honso und gaunz Hokaido. Se woan Jaga und Fischa und se hom a oafoche Natuareligion ghobt mid Schamanismus.
Wea san de Ainu.
Fund vo de Ainu lossn se voa iwa 14000 Joa findn nu weid vua da Jomon Kuitua.
De Ainus lossn se schwa mid andare Leid vagloachn. Vom Keapabau passatns za dea Ochotskischn Kuitua.
Se hom a höllane Hautfoab ois de Japana ghobd. Und woan a mid oan schtoakn Keapahoawux ausgschdot und de Mauna hom alaunge Beat trogn. Owa es hod eana a de Mongoinfoitn gföd (Maundlaugn). Se woan a gressa ois de Japana. Owa oa vawaundschoftligs Vahötnis mid oan vo eanane Nochboan losst se ned festschton. Eanane Haplogruppn ( de von Mau -Y) san bis noch Zrntreu- und Ostasien bei duatige Leid zfindn.
De Weiblige mtDNS is nu weida afteut und mera mid da Japanisch vaischt, weu wia de Japana Hokaido eaowad hom wens Se se mid Ainuwaiwal vabundn hom. Owa a eana Schproch passt zu koana Aundan. So hod mas mid aundare autochtone Schprochn za de paläosibirischn Schprochn zampoppt, obwois ned midanaunda vawaunt san.
Eana Schpoch is im Sidn vo Kamtschatka, Sachalin, af de Kurilen und Hokaido und im Nuadteu von Honso gred wuan.
Es gibt oweu Vasuach de Schproch do nu mid Aundare untazbringa, wia de Makro-Altaischn von Patri vo 1982. Owa wia scho gschrim, gwis is do nu Nix. Af Sachalin, Kamtschaka lem heid nu uma 1500 Ainus.
A megliche Eiuadnung vo da Sproch kannt so ausschaugn:
Obn 19. Joahundat.
De Ainus woan nu Jaga, Saummla, Fischa und Pötzhaundla. Eana Religion woa da Schamaismus. mid oana Haubtgeddin Ape-Huci-Kamuy und danem nu vü aundare Gedda (Kamuy). Se Hom Gedda fia de Feia, Dunna, Pflaunzn, Bodn und a fia a jeds Wetta oan God abet. Sogoa eanane Grätschoftn und Gschialn homs vaeat. Ois was aundas woa, wia se söwa. Und se hom se Ainu gnennt, des bdeit Mensch, oda Utari des hod Freind ghoassn.
Do se zan Untaschiad za de Japana a schteakane Keapabhorung und a Beat ghobd hom, sans vo dene ois drekat und unsauwa vaocht wuan. Ob 1868 is eana Bodn an japanische Sidla vagem wuan und ma hod a eana Schproch vabodn. 1999 hod de Regiarung a Gsetz vaobschid, wo de Ainu ois Oideinwohna bnennt wuan san, mid weniga Recht. 1932 hom nua mea eppa 16000 Ainus af Hokaido glebd, do vü an de Pockn und da Cholera gschtuam san.
Und wia schauts Heid aus.
Ob 1932 hod se de japanische Regiarung bsinnd und hod fia de Ainus Kraunkhaisa und soziaue Eirichtungan baut. Und so hod se de Ainubvökarung bis zan Joa 2009 af eppa 27.000 eahoin kena. 1997 hod des Laundgricht vo Sapporo easchtmolig fia de Ainus oan Rechtsschtreid entschidn. De Regionalregiarung vo Hokaido woid an Damm ungfrogt af an Ainugrundschtickl earichtn. Und des Gricht hod bschlossn das des a illegale Akzion warad und das ned "de oanzigoatige Kuitua dea indigena Mindaheid dea Ainu bdochd hed."
Middlawei wiad eana Schproch wida a wengl gleand und se hom a oan Radiosenda. Und es gibt a scho wieda Musigruppn.
Gschicht vo da Seefoaht

In da Gschicht vo da Seefoat dt. die Geschichte der Seefahrt wiad bschrim, wos se vo de Seefoara in da Oidstoazeid (Paläolithikum) bis za de heitign Riesnötanka, af de Seen, Fliss und Mea ogschpüd hod. Wia ma af de Fliss mid de Schinakl de Haundlswoan transpuatiad hod. Owa aa wia de Phönizia und de oidn Griachn iwas Middlmeea Woan ghaundld hom. De Wikinga und de Koasarn und de Gschicht vo de Seeraiwa ghead a dohea. De Hanse und de Seehaundlsimperien dea Venezia und Genuesn sowia de Haundlsfoatn dea kinesischn Dschunkn und dea islamischn Daus san aa a Thema. De Flussschiffoaht wiad do bschrim. A intaresannts Kapitl san aa de Entdeckungsfoatn iwa de Wödmea. Owa a de Entwicklung vo de Schiff und eanane vaschidanstn Afgobn kean do dazua. Oiso ois wos se af und mid de Schiff ogspüd hod.
Binnenschiffoaht.
In dem Atükö wiad de Gschicht vo da Flussschifffoaht bschrim.
Santa Barbara County, Kalifornien

Santa Barbara County is a Beziak im Bundesstoot Kalifornien in da USA. Da Beziak hod 423.895 Eihwohna. Da Sitz vo da Vawoitung is Santa Barbara.
Da Beziak hod a Fläche vo 9814 Quadratkilometa, dovo san 2725 Quadratkilometa Wossafläche.
Santa Clara County, Kalifornien

Santa Clara County is a Beziak im Bundesstoot Kalifornien in da USA. Da Beziak hod 1.781.642 Eihwohna. Da Sitz vo da Vawoitung is San Jose.
Da Beziak hod a Fläche vo 3377 Quadratkilometa, dovo san 34 Quadratkilometa Wossafläche.
Gondwana

Gondwana is da Nama vo am ehemolign Riesnkontinent af da Sidhoibkugl.
Ea hod im Perm a Gräss vo uma 73 Mio km². Gondwana hod de heiting Kontinent Siidamerika, Afrika, Antarktika, Australien und Indien umfossd.
Nochn Auseinandabrecha vo Gondwana hod de Kontinentaldrift dazua gfiad, dass Afrika mit Eiropa zammgstässn is und daduach de Oipn entstandn san. Und da Afproi vo Indien af Asien hod zua Afwejbung vom Himalaya gfiad.
Da Nama "Gondwana" kimmt vom östareichischn Geologn Suess Eduard. Ea hod in Riesnkontinent noch da Region Gondwana in Indien gnennd (vo Sanskrit "gondavana" „Land vo de Gonds“, am indischn Voik).
Santa Cruz County, Kalifornien

Santa Cruz County is a Beziak im Bundesstoot Kalifornien in da USA. Da Beziak hod 262.382 Eihwohna. Da Sitz vo da Vawoitung is Santa Cruz.
Da Beziak hod a Fläche vo 1573 Quadratkilometa, dovo san 119 Quadratkilometa Wossafläche.
Gschicht vo Australien und Ozeanien

Australien und Ozeanien lign im Pazifik. Australien mid da Insl Tasmanien is a oagna Eadteu. Wia de Großn Insln Neiseelaund und Neu-Guinea ligt a Australien af oan Festlaundsockö vom oidn Supakontinent Gondwana. De Insln und Inslgruppn vo Melanesien, Polynesien und Mikronesien san moast vo Vuikan endstaundn und valian se in da Weitn vom schtün Ozean. In Australien hod ma Menschnskelett mid oan gschaztn Oita vo uma 60/50.000 Joa gfundn. De Bsidlung dea weid ausanaundaligadn Insln, wia Hawaii, Ostainsl und Neuseelaund af eanane kloan Schinakl is wos bsundas Obnteialichs.
John William Godward

Da John William Godward (* 9. August 1861 in Wimbledon; † 13. Dezemba 1922 in London) woa a britischa Mola vaum Neoklassizismus.
Da Godward hod se söwa haamdraad. Ois Grund soi a augem haum, dass de Wöd fia eam und fian Pablo Picasso z klaa warad. Sei Famülie, augsegne Londona Beamte, hod si weng eam so gschaumd, dass olle Papialn und Fotos vo eam vanichtet haum.
Sei bekauntasdes Weak "Sweet Nothings" is in da Saumlum vaum Andrew Lloyd Webber enthoidn.
Universidade Federal do Recôncavo da Bahia

De Universidade Federal do Recôncavo da Bahia (kurz "Universidade Recôncavo da Bahia" oda UFRB) is a Universität in da Hauptstod Cruz das Almas, Bahia, Brasilien.
De Uni is anno 2005 grindt worn. Ebba 549 Professoren untarichtn an 6 Fakultätn.
Polynesien

Polynesien bsteht nua aus Insln, de af oana großn Flechn vom Pazifik vaschtreid san. De lign in oan machtig großn Dreieck. Im Sidn de zwoa neiseeländischn Riesninsln. Daun gehts weid in Ostn za da Ostainsl. Des drite Eck büdt, im Nuadn in Hawaiiachipel. Und dazwischn, im weidn Mea, lign vaschtraad de kloan Insln. Und de hom olle de Polynesia mid Doppöruampfboot endeckt und bsidld.
Eana Schprochfamüli.
Eanane Schprochn kean za dea Malayo-Polynesischn Schprochgruppn. Und de wida za dea Austronesischn Schprochfamüli.
De Leid vo dea Schprochfamülie hom uaschpringli in Sidn vo Kina und de Kistn drunta bsidld. Owa da Druck vo de Kinesn hods oiweu sidliga drim. Spada sans a voa de Thais, Kambodschana, Champa und Vietnamesn af de Insln ausgwichn. Es gibt nu 10 Zweig vo da Austronesischn Schprochfamüli mit uma 1150 Schprochn. Olle Zehne san nu af Taiwan (Nationalchina-Formosa) nochweisboa. Oane davo is de Malayo-Polynesische, mid alloane eppa 1100 Schprochn.
Neolithische Fund in Sidkina und af Taiwan zoagn das vua 6000 Joa duat glebt hom. Af de Nuadphilippinen sans vua 5000 Joa aukema. De Sidphilippinen und de indonesischn Insln Sulawesi, Borneo und Timor homs uma 4500/4000 Joa eareicht. De Kistn Neu-Guineas und de heidign Melanesischn Insln homs uma 3200 vua Heid eareicht. De malaische Hoibinsl, Java und Sumatra und de Marianen und Mikronesien homs vua eppa 3000 Joa bsidld. Und vo Borneo aus umma 6/700 n.Chr. sans sogoa de afrikanische Insl Sumatra augfoan.
Polynesien.
Waun de Polinesia af de easchtn Insln aukema san, wiad nu dischkariad. Oa Moanung is, das vo de Sidphilippinan aus scho vua 3500 Joa de Insln Tonga, Samoa und Fidschi eareicht hedn. De bessare Moanung is das vo Melanesien kema und eppa vua 3300 Joa bei de Fidschiinsln aukema san. Und danoch homs iwa de Salomoninsln de Tonga-insln und Samoainsln agfoahn. Do eanane Bvökarung gwoxn is, sans af de östligan Insln ausgwichn und homs mid eanane Auslegaboot bsidlt.
De Marquesas Insln homs so umma 0 - 300 n.Chr. eareicht und vo dene sans uma 300/600 za de Hawaii-Insln gfoan. Owa aa za da Ostainsl. Za dera Bsidlung gibds zwoa Moanungan. De Oan sogn das scho im 5. Joahundat und Aundare das eascht im 13. Joahundat bsidlt wuan wa. De Marquesas Polynesia woan gaunz bsundare Seefoara, weu se hom aa de Gsöschoftsinsln-Tahiti entdeckt und uma 1300 sans aa ois Maori noch Neiseelaund kema.
Fias Fischn und den kloan Inslroas homs de kloanan Auslegaschinakl vawent. Owa af de weidn Seeroas sans mid Doppörumpfschiff gfoan. Und fia de Foatn homs koan Kompas braucht. Se hom se noch de Schtean, de Wönbwegungan, den Wind und de Vegl in da Luft und de Fisch im Wossa gricht.
Af eanane Foatn homs eanane Pflaunzn und Hausviecha midgnumma zan Zichtn und Pflaunzn, damids am neichn Domizü spada a gnua zan Essn ghobd hom. Und so san de Nutzpflaunzn af de Insln vabroat wuan. Mid Genanalysn hod ma festgschöd das de polynesische Haussau vo da heidign vietnamesisch Haussau oschtaumd. A Oschpoitung vo de Saun hods af de Insln Timor und Flores gem. Oa Linie zweigt noch de Philippinen o. Und de Zwoate geht weida za de Polynesia. Wos a de Bsidlungschpuan gleikimmd.
Gschicht vo de Schriftn

In da Gschicht vo de Schriftn (dt.: die Geschichte von den Schriften) wiad dea Werdegaung vo de easchdn Eainnerungshüfn wia Keabn in Knochn oda Hözl, oda vo de Höinmolareian und spada de Tonmarkn bis za de easchdn Logogramme bschrim. Weida gehds mid da Keuschrift, de Hieroglyphn dea oidn Egypta, Hethita und Luwier sowia da Middlamerikana und a da Indus Schrift. Do kean a de Logogrammschriftn wia de Kinäsische, Japanische, Koreanische und de scho ausgschtuman uigurische und mongolische Schrift. Owa a de intaressante Gschicht vom Alphabet bis za de heitign Piktogramm und de Computaschriftn wean do bschrim.
Shasta County, Kalifornien

Shasta County is a Beziak im Bundesstoot Kalifornien in da USA. Da Beziak hod 177.223 Eihwohna. Da Sitz vo da Vawoitung is Redding.
Da Beziak hot a Fläche vo 9956 Quadratkilometa, dovo san 161 Quadratkilometa Wossafläche.
Sierra County, Kalifornien

Sierra County is a Beziak im Bundesstoot Kalifornien in da USA. Da Beziak hod 3240 Eihwohna. Da Sitz vo da Vawoitung is Downieville.
Da Beziak hod a Fläche vo 2491 Quadratkilometa, dovo san 22 Quadratkilometa Wossafläche.
Angola

Angola ( [], []; auf Kimbundu, auf Umbundu und auf Kikongo Ngola) ist a Land in Siadwest-Afrika. Da Nationalfeiadog is da 11. Novemba, a Dog vo da Unabhängigkeit (1975). Grenznd duad Angola an Namibia, Sambia, d Republik Kongo, de Demokratische Republik Kongo und an Adlantischn Ozean. De Exklavn wos zu Angola dazua ghead, Cabinda ligt am Noadn zwischn da Demokratischn Republik Kongo und da Republik Kongo.
Siskiyou County, Kalifornien

Siskiyou County is a Beziak im Bundesstoot Kalifornien in da USA. Da Beziak hod 44.900 Eihwohna. Da Sitz vo da Vawoitung is Yreka.
Da Beziak hod a Fläche vo 16.440 Quadratkilometa, dovo san 157 Quadratkilometa Wossafläche.
Solano County, Kalifornien

Solano County is a Beziak im Bundesstoot Kalifornien in da USA. Da Beziak hod 413.344 Eihwohna. Da Sitz vo da Vawoitung is Fairfield.
Da Beziak hod a Fläche vo 2348 Quadratkilometa, dovo san 1850 Quadratkilometa Wossafläche.
Sonoma County, Kalifornien

Sonoma County is a Beziak im Bundesstoot Kalifornien in da USA. Da Beziak hod 483.878 Eihwohna. Da Sitz vo da Vawoitung is Santa Rosa.
Da Beziak hod a Fläche vo 4580 Quadratkilometa, dovo san 498 Quadratkilometa Wossafläche.
James Gandolfini

Da James Joseph Gandolfini (* 18. Septemba 1961 z Westwood, New Jersey; † 19. Juni 2013 z Rom, Italien) wor a amerikanischa Schauspuia mid italienischn Wuazln.
Im Kino hod a moast Nebmroin gspuid. Sein Duachbruch hod a mit da Feansehserie "The Sopranos" ghobd. Do hod a de Haptroin ois Mafiosi gspuid.
Da Gandolfini hod segsmoi in "Emmy" und dreimoi in "Golden Glob"e gwunna.
Austria-Australia

Vo de englischschprochign Leid wead efta da Naum vo de zwoa Stootn Austria und Australia vawexlt. Des oane is owa aa kloans Landl middn in Eiropa. Des aundare is a Stoot und sogoa aa oagna Eadteu. De Östareicha lochan gean driwa, owa so gaunz aus da Luft griffa warad des jo goa ned.
Australia, da finfte und kloanste Eadteu.
Scho laung bevua da Eadteu gfundn wuan is, hod ma se dengd, das jo do oana sei kannt. Und zweng de Vamuatunga hod ma eam scho an ladeinischn Nam gem: Australia. Dea kimt vo Auster = Sidwind, Sidn, australis = sidlig.
Austria - Östareich.
Austria owa is a Wuatbüdung aus de geamanischn Schprochn. Austara / Ostara = Ostn mid oana ladeinischn Endung.
Im 6. Joahundat san de estlign Frankn und olle za eana gheradn geamanischn Schtämm Austrasii und eanane Land ois Austria / Austrasia bzoachnet wuan. In dera Zeit wo se de Babenberger schtoak um byzantinische Prinzessinan ois Eheweiwal bmiahd hom, is eana da Nam Ostarichi a wengl zgrob viakema. Fia Byzanz woitns sa se eppa a wengl wödoffana zoagn und so homs daun vo eanan Heazogtum ladeinisch Austria gschrim.
Eanane Nochfuiga de Habsbuaga homs dabei blossn. So is daun im Schpadmiddloata draus da Nam domus Austriae = Haus Östarreich wuan. So hod ma daun de Famüli vo de Habsbuaga und eanane Bsiztima bnennd. Da Zweig vo de schpanischn Habsbuaga hod se dahea aa de Casa de Austria gnennd.
Ois am 30. Aprü 1606 de Schpania untam Kapitän Pedro Fernandes de Quiroz da Moanung woan, se heddn in Sideadteu gfundn, hod an za Eah vo sein Heaschahaus, dea Casa de Austria, des Laund umtauft. Ea hod ausn Australia a AustrIalia del Espíritu Santo gmochd.
Owa de nochkemandn Hollenda und Englenda haum midn Habsbuagischn I koa Freid ne ghobd und homs wida gschtrichn. Und zweng dem gibts in Austria koane Kängurus, aussa in oan Zoo.
Stanislaus County, Kalifornien

Stanislaus County is a Beziak im Bundesstoot Kalifornien in da USA. Da Beziak hod 514.453 Eihwohna. Da Sitz vo da Vawoitung is Modesto.
Da Beziak hod a Fläche vo 3923 Quadratkilometa, dovo san 54 Quadratkilometa Wossafläche.
Sutter County, Kalifornien

Sutter County is a Beziak im Bundesstoot Kalifornien in da USA. Da Beziak hod 94.737 Eihwohna. Da Sitz vo da Vawoitung is Yuba City.
Da Beziak hod a Fläche vo 1576 Quadratkilometa, dovo san 16 Quadratkilometa Wossafläche.
Gschicht vom Göd

In da Gschicht vom Göd dt. die Geschichte vom Geld wiad vom Tauschhaundl, iwa de Zwischntauschgüta, im Nutzgöd und im Primitivgöd de easchtn Zohlungsmiddl bschriem. Daun gehds midn Metoigöd, im Münzgöd und midm Papiagöd weida. Es wean owa aa Sundafuaman, wia des Notgöd und de heitign Regioneugöda vuagschtöd. Gödföscha hods a oiweu scho gebm, vo de Kippa und Wippa bis za de heitign Supadollar. Zan Thema ghean aa de Gschichtn vo de bsundan Münzn.
Tehama County, Kalifornien

Tehama County is a Beziak im Bundesstoot Kalifornien in da USA. Da Beziak hod 63.463 Eihwohna. Da Sitz vo da Vawoitung is Red Bluff.
Da Beziak hod a Fläche vo 7672 Quadratkilometa, dovo san 29 Quadratkilometa Wossafläche.
Trinity County, Kalifornien

Trinity County is a Beziak im Bundesstoot Kalifornien in da USA. Da Beziak hod 13.786 Eihwohna. Da Sitz vo da Vawoitung is Weaverville.
Da Beziak hod a Fläche vo 8307 Quadratkilometa, dovo san 75 Quadratkilometa Wossafläche.
Museen in Owaöstareich

Des is a Iwasicht iwa de Oartn vo Museen in Owaöstareich. Am bekauntastn san de Owaöstareichischn Landesmuseen. Se bestengan aus da Landesgalerie, em Schlossmuseum und em Biologiezentrum in Linz und weidan Museen im gaunzn Bundeslaund.
Eiteulung.
De Museen vo Owaöstareich kau ma wia foigt eiteun (dazua gibts jeweis an oagna Artikö):
Gmoamuseen (Owaöstareich)

Unta de Gmoamuseen, [dt. Gemeindemuseen] wean de gressan und a de kloan Gmoa- und Städdmuseen in Owaöstareich vuagschtöd und a wengal bschrim. Eanane Ausschtöllungsschwaapunkt und Bsundaheitn.
https://web.archive.org/web/20140121105545/http://www.museum-hallstatt.at/ Stadtmuseum Leonding, Turm 9
http://www.leonding.at/de/freizeit/kultur/turm-9-stadtmuseum-leonding/
https://web.archive.org/web/20130809081312/http://www.nordico.at/html/de/index.aspx
http://www.traun.at/system/web/gemeindebetrieb.aspx?menuonr=220873351&amp;detailonr=220637608
*Ursa
https://web.archive.org/web/20160128073254/http://www.ooemuseumsverbund.at/museum/274_stadtmuseum_wels_-_minoriten_archaeologische_sammlung
Freiliachtmuseen (Owaöstareich)

Bei de Freiliachtmuseen [dt. Freilichtmuseen] wean de bsundan Museen bschrim de Nochbautn zoagn, wia des Kötndoaf Mittakiachn, oda Laundwiatschoftlige Btriab mid eanane Nebmbautn und dem oidn Kuituaguat. Es wean a eanane Dauaausschtöllungan zoagt und wos ma ois Bsuacha fia Megligkeitn hod, a wengal in da oidn Oat zmidweakln.
https://web.archive.org/web/20131020101711/http://www.keltendorf-mitterkirchen.at/site/
https://web.archive.org/web/20130306045246/http://www.landesmuseum.at/ueber/die-haeuser/freilichtmuseum-sumerauerhof/museumsrundgang/
Themanmuseen (Owaöstareich)

Themanmuseen [dt. Themenmuseen] san Museen, de wos se haubtsächli nua mid oan Thema bfossn. In Owaöstareich is des zan Beischpü des Oawadswötn Museum in Steia, des wos se um de Owadsplatz im 19/20 Joahundat aunimmt. Odas Wewareimuseum in Hosloch, des wos oide Webkunst und de friare Eazeigung zoagt. Owa a soichane wia des Schifffoatsmuseeum in Grein, des wos de oidn Schinaggl vo da Donau, da Enns und da Draun ois Modö zogt. Und wo aa des Modeane so an Plotz hom, wia des Ars Elektronika Centrum, des wos se um de Computazuakunft kimmat.
http://www.museum-steyr.at/
http://memorial-ebensee.at/de/| Zeitgschichtmuseum
http://www.aec.at/center/de/ 
https://web.archive.org/web/20140605053719/http://www.landesmuseum.at/biologiezentrum/
https://web.archive.org/web/20150121133933/http://www.ooemuseumsverbund.at/museum/37_cowboy-museum_fatsy
http://www.feuerwehrmuseum-stflorian.at/
https://web.archive.org/web/20130710064037/http://www.landesmuseum.at/ueber/die-haeuser/photomuseum-bad-ischl/ 
http://www.ooemuseumsverbund.at/museum/134_ooe_jagdmuseum 
https://web.archive.org/web/20120514181138/http://kriminalmuseum.at/krimscharn.html 
https://web.archive.org/web/20130817014008/http://www.landesmuseum.at/ueber/die-haeuser/oberoesterreichisches-schifffahrtsmuseum-grein/ 
http://www.salzwelten.at/de/hallstatt/bergwerk/ 
https://web.archive.org/web/20130801063840/http://www.voestalpine.com/stahlwelt 
https://web.archive.org/web/20130629181616/http://www.stifter-haus.at/DE,1000,Home 
http://www.textiles-zentrum-haslach.at/webereimuseum/268_waffensammlung_schloss_ebelsberg 
https://web.archive.org/web/20130809220311/http://www.zahnmuseum-linz.at/ 
https://web.archive.org/web/20150402204552/http://www.landesmuseum.at/fileadmin/user_upload/downloads/technik/karte/Karte_Industrie_Kultur.pdf